Dodetal styg ná skieter op nedersetting toesak | Maroela Media
Dodetal styg ná skieter op nedersetting toesak
Die dodetal het gestyg ná 'n onbekende man Donderdagmiddag op inwoners van 'n nedersetting in Isipingo in KwaZulu-Natal losgebrand het.
Kapt. Nqobile Gwala, provinsiale polisiewoordvoerder, het aan Maroela Media bevestig vier mense is in die skietery dood en vyf is gewond.
"Toe die paramedici daar aankom en die gewondes ondersoek, het hulle gesien drie mense is dood, een is in 'n kritieke toestand en vyf ernstig beseer," het Botha gesê. Die pasiënte is na 'n nabygeleë hospitaal gehaas vir mediese behandeling, waar die vierde slagoffer aan sy beserings beswyk het.
Annine Siddall, woordvoerder van ER24, het gesê die oorledenes is almal mans tussen 25 en 35 jaar oud.
Die Isipingo-polisie ondersoek vier sake van moord en vyf van poging tot moord.
Metrobeampte vas ná hy omkoopgeld aanvaar
Motief onduidelik. Seker maar die geroofde wapen getoets of dit in n werkende toestand is. Wat kan jy meer van n dwaas verwag?
Dis 'n tragedie en 'n misdaad maar waar is ons ministers nou om die daad af te keur of was die skieter miskien nie 'n boer nie.
Nou stem ek saam met die woord 'skieter' wat hier gebruik word teenoor 'skut' in die vorige berig. Hoekom? Omdat 'n skut iemand is wat bedrewe is in die skietkuns en 'n skieter sommer iemand is wat lostrek en skiet wat ookal in sy pad kom. Toegegee dat 'n skieter ook kan opgelei wees maar nie daardie benaming verdien oor sy platvoerse doen en late.